Пашпарт грамадзяніна Беларусі

Пашпарт грамадзяніна Рэспублікі Беларусь — дакумент, які выдаецца грамадзянам Рэспублікі Беларусь для ўнутранага карыстання і для ажыццяўлення паездак за мяжу. Да 1 верасня 2021 года ў Беларусі асноўным дакументам, які сведчыў асобу, з’яўляўся пашпарт грамадзяніна Рэспублікі Беларусь узору 1996 года, які дзейнічаў для ўнутранага карыстання і выезду за мяжу. 1 верасня 2021 года былі ўведзены ў абарачэнне дакументы новага ўзору — ID-картка (для ўнутранага карыстання) і біяметрычны пашпарт (для выезду за мяжу). Пры гэтым атрыманне ID-карткі і біяметрычнага пашпарта не з’яўляецца абавязковым, пашпарт узору 1996 года з’яўляецца дзейным (у тым ліку і для выезду за мяжу) да заканчэння ўказанага ў іх тэрміну. Па стане на жнівень 2025 года была магчымасць выбару, які дакумент атрымліваць — пашпарт узору 1996 года або ID-картку і біяметрычны пашпарт (пры неабходнасці).

Пашпарт выдаецца грамадзянам у любым узросце. Пры дасягненні 14-гадовага ўзросту кожны грамадзянін мусіць атрымаць пашпарт. Пашпарт выдаецца не болей, чым на 10 гадоў. Раней пашпарт мусілі атрымліваць па дасягненні 16-гадовага ўзросту і на 25, 45, 100 і 125 гадоў выдаўся новы пашпартПашпарты беларускім грамадзянам будуць выдавацца на 10 год. Грамадства: Беларусь // БЕЛТА.

 Пашпарт узору 1996 года 
Дзеючы ўзор пашпарта зацверджаны 28 студзеня 2010 года

 Змешчаная інфармацыя 
У пашпарт уносяцца наступныя звесткі аб асобе грамадзяніна:

 Прозвішча, імя, імя па бацьку (калі такое маецца); усе літары загалоўныя.
 Дзень, месяц, год нараджэння.
 Месца нараджэння; указанне, калі народжаны (народжана) у Рэспубліцы Беларусь.
 Ідэнтыфікацыйны нумар.
 Пол.
 У пашпарце павінен быць подпіс уладальніка, подпіс службовай асобы і найменне органа, які аформіў пашпарт, а таксама дата выдачы пашпарта і тэрмін яго дзеяння.
 Таксама ўносяцца адзнакі аб дзецях уладальніка пашпарта, якія не дасягнулі 16-гадовага ўзросту, у адпаведнасці з заканадаўствам.
 Уносіцца адзнака аб уступленні ў шлюб.

 Тэрмін дзеяння 
Пашпарт выдаецца грамадзянам у любым узросце. Пры дасягненні 14-гадовага ўзросту кожны грамадзянін абавязаны атрымаць пашпарт</ref>. Тэрмін дзеяння пашпарта — 10 гадоў (раней у пашпартоў грамадзяніна РБ, выдадзеных пасля 45-гадовага ўзросту, тэрмін дзеяння ўказваўся да дасягнення імі 100-гадовага ўзросту. Такія пашпарты сапраўдныя як унутраныя і цяпер, але не заўсёды прыдатныя для выезду за мяжу. Ва ўсіх пашпартоў, якія выдаюцца ў апошнія гады, указаны тэрмін дзеяння на працягу 10 гадоў незалежна ад узросту ўладальніка).

 Выдача і абмен пашпарта 
280px|міні|справа|Старонка пашпарта з ідэнтыфікацыйным нумарам грамадзяніна Выдача і абмен пашпарта ажыццяўляецца ў сувязі з:
 дасягненнем 14 гадоў;
 заканчэннем тэрміну дзеяння;
 зменай прозвішча, імя, імя па бацьку;
 выдаткаваннем лістоў, прызначаных для віз;
 зменай палавой прыналежнасці;
 непрыдатнасцю для выкарыстання;
 устанаўленнем недакладнасці ў запісах;
 пры часовым выездзе за мяжу грамадзян, якія не дасягнулі 14-гадовага ўзросту;
 стратай (крадзяжом) пашпарта;
 набыццём грамадзянства Рэспублікі Беларусь;
 выездам з Рэспублікі Беларусь на пастаяннае месца жыхарства.

 Адзнакі 
У пашпарце робяцца адзнакі:
 пра ўступленне ў шлюб: прозвішча, імя, імя па бацьку (калі такое маецца), год нараджэння мужа (жонкі), месца і час рэгістрацыі шлюбу, нумар актавага запісу;
 пра скасаванне шлюбу;
 пра месца жыхарства ўладальніка пашпарта;
 пра пастаноўку на консульскі ўлік;
 пра зняцце з консульскага ўліку;
 іншыя адзнакі ў адпаведнасці з заканадаўствам.
Са згоды грамадзяніна ў пашпарце запісваюцца звесткі пра групу і рэзус крыві, а таксама пра нацыянальную прыналежнасць уладальніка пашпарта.

 Коды рэгіёнаў у нумары пашпарта 
 AB — Брэсцкая вобласць
 BM — Віцебская вобласць
 HB — Гомельская вобласць
 KH — Гродзенская вобласць
 MP — горад Мінск
 MC — Мінская вобласць
 KB — Магілёўская вобласць
 PP — пашпарты, выдадзеныя Міністэрствам замежных спраў (гл. від на жыхарства).

 ID-картка ўзору 2021 года 
міні|

 ID-картка змяшчае
 фотавыяву (лічбавы фотапартрэт) уладальніка;
 прозвішча, уласнае імя, імя па бацьку (калі такое маецца) уладальніка;
 дзень, месяц, год нараджэння ўладальніка;
 пол уладальніка;
 месца нараджэння ўладальніка;
 грамадзянства (падданства) уладальніка (пры наяўнасці);
 ідэнтыфікацыйны нумар;
 від дакумента;
 нумар дакумента;
 код Рэспублікі Беларусь;
 дзень, месяц, год выдачы дакумента; код органа, які выдаў дакумент;
 дзень, месяц, год заканчэння тэрміну дзеяння дакумента;
 машыназлічальную зону;
 выяву подпісу ўладальніка, які дасягнуў чатырнаццацігадовага ўзросту, або іншаземца, які набыў дзеяздольнасць у поўным аб’ёме ў адпаведнасці з заканадаўствам Рэспублікі Беларусь (за выключэннем выпадкаў, калі адабраць узор подпісу фізічна немагчыма);
 двухмерны штрых-код (QR-код), які змяшчае закадаваную інфармацыю пра ўладальніка дакумента (прозвішча, уласнае імя, імя па бацьку (калі такое ёсць), дзень, месяц, год нараджэння), інфармацыю пра дакумент (нумар, дзень, месяц, год выдачы, дзень, месяц, год заканчэння тэрміну дзеяння) і ідэнтыфікацыйны нумар;
 інтэгральную мікрасхему, якая змяшчае электронны сродак біяметрычнай ідэнтыфікацыі з персанальнымі данымі ўладальніка біяметрычнага дакумента ў адпаведнасці з патрабаваннямі Міжнароднай арганізацыі цывільнай авіяцыі і крыптаграфічны токен аўтэнтыфікацыі.

 Біяметрычны пашпарт узору 2021 года 
міні
Узор біяметрычнага пашпарта зацверджаны ў 2021 годзе.

Біяметрычны пашпарт грамадзяніна Рэспублікі Беларусь — дакумент, які пацвярджае грамадзянства і які сведчыць асобу ўладальніка ў мэтах выезду з Рэспублікі Беларусь і ўезду ў Рэспубліку Беларусь, а таксама знаходжання і пражывання за межамі Рэспублікі Беларусь.

У біяметрычны пашпарт убудавана інтэгральная мікрасхема (чып), якая змяшчае электронны сродак біяметрычнай ідэнтыфікацыі з персанальнымі дадзенымі ўладальніка біяметрычнага дакумента ў адпаведнасці з патрабаваннямі Міжнароднай арганізацыі цывільнай авіяцыі.

 Асабісты нумар 
 Першая лічба: 1 — мужчына, які нарадзіўся ў XIX ст., 2 — жанчына, якая нарадзілася ў XIX ст., 3 — мужчына, які нарадзіўся ў XX ст., 4 — жанчына, якая нарадзілася ў XX ст., 5 — мужчына, які нарадзіўся ў XXI ст., 6 — жанчына, якая нарадзілася ў XXI ст.
 Шэсць наступных лічбаў: дзень, месяц і год нараджэння.
 Літара — код рэгіёну, дзе атрыманы пашпарт: А — Мінск, В — Мінская вобласць, С — Брэсцкая вобласць, К — Гродзенская вобласць, Е — Віцебская вобласць, М — Магілёўская вобласць, Н — Гомельская вобласць.
 Тры наступных лічбы: парадкавы нумар чалавека, які звярнуўся па пашпарт, сярод тых, хто нарадзіўся з ім у адзін дзень і год.
 Наступныя дзве літары — адзнака грамадзянства: GB і РВ — грамадзянін Рэспублікі Беларусь, ВА — асоба без грамадзянства, які стала пражывае ў Беларусі, BI — замежны грамадзянін, які стала пражывае ў Беларусі.
 Апошняя лічба — кантрольная лічба.

 Пашпарты, якія дзейнічалі на тэрыторыі Рэспублікі Беларусь да 1 ліпеня 2004 года 
Да 1 ліпеня 2004 года ў якасці дакументаў, якія сведчаць асобу ўладальніка пашпарта, у Рэспубліцы Беларусь дзейнічалі пашпарт грамадзяніна СССР узору 1974 года і пашпарт грамадзяніна Рэспублікі Беларусь узору 1993 года.

 Галерэя 

 Крыніцы 

 Спасылкі 

 іnterfax.by: Пашпарт грамадзяніна Рэспублікі Беларусь 
 Сайт МУС Рэспублікі Беларусь 

Беларусь
Катэгорыя:Права Беларусі
Катэгорыя:Дакументы Беларусі